hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu es hu de de en hu hu hu hu hu hu hu hu hu hu hu hu en
A magyar nagyvállalatok felelős működése – CCO Magazin
2010-ben a közép-európai százas rangsor első helyezettje az OMV AG osztrák energiaipari vállalat, 90%-os teljesítménnyel. Tőle alig marad el a második helyezett Magyar Telekom 88%-os eredményével. A MOL 83%-kal a dobogó harmadik fokán áll.
A felelős működés legjobbja Lengyelországban a PGNiG S.A. energiaipari vállalat (69%), míg Romániában szektortársa az OMV Petrom S.A. áll az élen, ugyancsak 69%-os eredménnyel. Ezzel a közép-európai rangsor 12-13. helyét foglalják el. (1. táblázat)
1. táblázat A CSR 24/7 2010 CEE100 rangsor első húsz helyezettje
A kutatás során a cégeket 7 szempont mentén értékelték: átláthatóság, vállalatirányítás, érintetti kapcsolatok, környezeti felelősségvállalás, gazdasági felelősségvállalás, társadalom és emberi erőforrások kezelése. (A vizsgálat során elkészülő indexnek 24 pont a maximuma, innen a kutatás elnevezése.) Az eredmények alapján megszülető rangsor a szerint állt össze, hogy az egyes cégek hány százalékot teljesítettek az elméleti maximumból.
A “CSR 24/7 CEE-100 Kompozit Index” a regionális szintű teljesítményt mutatja: a négy értékelt ország Top 25 vállalatának átlagos, az országok GDP-jével súlyozott eredményét tartalmazza. A 2010-es index értéke 34%, azaz a régió vállalatainak átlaga az elérhető maximum egyharmada volt. Ez tavalyhoz képest 9 százalékpontos emelkedést jelent. Ez is azt jelzi, hogy vállalatok számára egyre egyértelműbb a felelős működés üzleti jelentősége.
A vizsgált országok átlagos teljesítményét összevetve a felelős működés átlátható kommunikálásában Magyarország áll az élen (43%), őt követi Ausztria (40%), míg Lengyelország (30%) és Románia (21%) átlagon aluli eredményt ért el.
Iparági összehasonlításban a távközlési vállalatok vezetnek (41%), de a pénzügyi szektor (40%) és az energiaipar (39%) is átlagon felül teljesített. Leggyengébben az FMCG vállalatok kommunikálják felelős működésüket, átlaguk a régióban mindössze 3%.
A legnagyobb magyarországi vállalatok közül a Magyar Telekom (88%), a MOL (83%) és a CIB Bank (77%) állnak az élen. Őket követi fej-fej mellett az OTP Bank és a TVK 75-75%-os eredménnyel. 2009-hez képest javult a vállalatok felelős működésről való beszámolása, szinte minden vállalatnak jobb lett az eredménye. Ez az országos átlag 10 százalékpontos növekedésében is megmutatkozik. A legnagyobb javulást az első CSR-jelentését 2010-ben megjelentető Tesco, valamint a Budapesti Elektromos Művek mutatták, 21-21%-ot javítva tavalyi teljesítményükön. (2. táblázat)
2. táblázat: A CSR 24/7 2010 Top25 magyar vállalatának eredménye
A többek között a Global Reporting Initiative (GRI) és az ENSZ Global Compact irányelvei alapján kialakított CSR 24/7 felmérés azt mutatja meg, hogy a régió nagyvállalatai milyen mértékben és mennyire könnyen elérhetően teszik közzé a társadalmilag felelős működésükről szóló információkat. A kutatás során Magyarországon, Lengyelországban, Romániában és Ausztriában 25-25 vállalatot minősítettek: a 20 legnagyobb árbevételű céget, a 3 legnagyobb mérlegfőösszeggel rendelkező bankot és a 2 legnagyobb díjbevételű biztosítót (Magyarországon a Figyelő TOP 200 lista alapján).
*A Top200 2009 felmérés a 2008-as év eredményei alapján kerül összeállításra. Ebben a listában a 20 legnagyobb árbevételű vállalat között szerepel a GE Hungary Zrt. A GE azonban 2009 folyamán átalakult, jogutódja a GE Hungary Kft. Mivel azonban nem ez a vállalat szerepelt a TOP200-as listán, ez indokolttá tette, hogy a 2010-es CSR24/7 vizsgálatban a hazai 25 legnagyobb vállalat listájából a GE-t kivegyük, és helyét a Top200-as lista következő vállalatával töltsük fel. Így került be a Sanofi-Aventis Chinoin Zrt. a vizsgált vállalatok közé.
Forrás: Braun & Partners Magyarország / marketinginfo.hu
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin